Цэнтральная навуковая бібліятэка імя Я. Коласа НАН Беларусі

**Цэнтральная навуковая бібліятэка імя Якуба Коласа НАН Беларусі** (, афіцыйная назва **Дзяржаўная ўстанова «Цэнтральная навуковая бібліятэка імя Якуба Коласа Нацыянальнай акадэміі навук Беларусі»**) — найбуйнейшая інфармацыйная ўстанова, якая забяспечвае дзейнасць вучоных і спецыялістаў Рэспублікі Беларусь.

## Гісторыя 
Бібліятэку заснавалі 16 лютага 1925 года пры Інстытуце беларускай культуры. Ад заснавання яна атрымлівала абавязковы асобнік навуковай перыёдыкі Расіі. У 1926 годзе вяла абмен з 100 кнігасховішчамі СССР і 74-ма ў ЗША, Канадзе, Германіі, Польшчы і Францыі. У 1927 годзе мела 32230 кніг, выпісвала 69 савецкіх і 23 замежных найменняў часопісаў. Паводле пастановы ўраду Беларускай ССР ад 15 студзеня 1934 года пачала атрымліваць поўны абавязковы асобнік кніг, брашур і перыядычных выданняў, геаграфічных і тапаграфічных карт. Пастановай № 630 ад 25 мая 1948 г. урад Беларускай ССР надаў бібліятэцы імя Вісарыёна Бялінскага. З 1956 года носіць імя Якуба Коласа (1882—1956). У 1959 годзе яна вяла абмен з 192 кнігасховішчамі СССР і 153-ма замежнымі ў 32 краінах. У 1965 мела 6 тыс. чытачоў, якім выдала 300 тыс. кніг. У 1967 годзе атрымала 7-павярховы будынак з 10-ярусным кнігасховішчам. За 590 тыс. наведванняў у 2009 годзе 37 тыс. чытачоў атрымалі 1801 тыс. выданняў.

## Кіраўнікі 
# Ян Серада (1925—1927)
# Клімент Гурвіч (1927-1929)
# Дзмітрый Даўгяла (1929-1937)
# Барыс Сянько (1937)
# Іван Косараў (1937-1941)
# Восіп Шыманоўскі (1941-1950)
# М. А. Вільгусевіч (1950-1952)
# Ф. В. Сцепанюк (1952-1960)
# Міхаіл Стрыжонак (1961—1994)
# С. М. Емяльянава (1994-1998)
# Наталля Бярозкіна (1998—2013)
# Алесь Груша (2014—2022)
# Станіслаў Юрэцкі (з 23 верасня 2022)

## Аддзелы 
[thumb|Кабінет [Пятро Глебка|Пятра Глебкі, аддзел рэдкіх кніг і рукапісаў]]
# Адміністрацыя
# Навукова-даследчы аддзел бібліятэказнаўства
# Аддзел навуковага фарміравання фондаў
# Аддзел маркетынгавых камунікацый
# Аддзел бібліятэчна-інфармацыйнага абслугоўвання
# Аддзел інфармацыйных рэсурсаў
# Цэнтр даследаванняў старадрукаў і рукапісаў
# Аддзел навуковай апрацоўкі дакументаў
# Аддзел лінгвістычнага забеспячэння
# Аддзел арганізацыі асноўнага фонду
# Аддзел праграмнага і тэхнічнага забеспячэння навуковых даследаванняў
# Цэнтр энцыклапедычных выданняў
# Гаспадарчы аддзел

## Спасылкі 
* Афіцыйны сайт Цэнтральнай навуковай бібліятэкі імя Я. Коласа НАН Беларусі
* Віртуальная Даведкавая Служба Цэнтральнай навуковай бібліятэкі імя Я. Коласа НАН Беларусі
* Электронны Каталог Цэнтральнай навуковай бібліятэкі імя Я. Коласа НАН Беларусі
* Экалагічны інфармацыйны цэнтр «Эка-Інфа» Цэнтральнай навуковай бібліятэкі імя Я. Коласа НАН Беларусі
* Віртуальны мемарыяльны кабінет  П. Ф. Глебкі
* Цэнтральная навуковая бібліятэка імя Я. Коласа НАН Беларусі на сайце Нацыянальнай бібліятэкі Беларусі 
* Афіцыйны твітар-акаўнт Цэнтральнай навуковай бібліятэкі імя Я. Коласа НАН Беларусі
* Афіцыйны акаўнт Цэнтральнай навуковай бібліятэкі імя Я. Коласа НАН Беларусі на facebook.com
* Афіцыйны акаўнт Цэнтральнай навуковай бібліятэкі імя Я. Коласа НАН Беларусі ў vk.com

Катэгорыя:Бібліятэкі Мінска
Катэгорыя:З’явіліся ў 1925 годзе
Катэгорыя:1925 год у Мінску
Катэгорыя:Нацыянальная акадэмія навук Беларусі
Катэгорыя:Бібліятэкі Беларусі
Катэгорыя:Аб’екты, названыя ў гонар Якуба Коласа